
Нова и изцяло практически насочена паралелка с профил "Предприемачество и информационни технологии", с интензивно изучаване на английски език и втори чужд език (руски или испански език).

Защо да изберете специалност Предприемачество?
Изучаваните дисциплини помагат на учениците да изградят знания, умения и нагласи, необходими за създаване и управление на собствен бизнес. Учениците придобиват познания за основни понятия в бизнеса и икономиката. Изследват своите интереси, ценности и възможности за бъдеща кариера с помощта на кариерен консултант. Изграждат концепция за свой кариерен път.
В обучението придобиват практически умения за презентиране, умения за управление на личните финанси, умения за вземане на решения, лидерски качества, умения за общуване, водене на преговори, организиране и управление на времето. Развиват и своите творчески заложби и знания, свързани с изграждането и управлението на реклами, слогани и банери. В обучението по информационни технологии се набляга на графичния дизайн, изграждане на лично портфолио, личен блог, програмиране и изграждане на фирмен сайт, бизнес кореспонденция, работа със специализиран софтуер от различни сфери на бизнеса.
Избирайки тази специалност, учениците завършват своето образование с практически знания и умения в различни професионални области.
Според своите интереси, всеки ученик има възможност да развива и своите таланти в различни школи и ателиета:
[image: ????] Компютърно програмиране и роботика; ⌨️
[image: ????] Вокална група „Звездни зрънца“ - Поп и рок музика [image: ????]
[image: ????] Спортен клуб по Айкидо [image: ????]
[image: ⚽️] Спортен клуб по футбол [image: ⚽️]
[image: ????] Танцов състав „Аз съм българче“ [image: ????]
⛪ Християнски ценности и традиции ⛪
[image: ????] Школа по пиано [image: ????]
[image: ????] Интензивно изучаване на чужд език [image: ????]
 
[image: ????] Всички ученици според своите интересни, заложби и таланти се включват в различни благотворителни каузи, конкурси, състезания и олимпиади. [image: ????]
Училището е в партньорство с "Център за подкрепа за личностно развитие – общински детски комплекс", Регионална библиотека – Варна, Център за творческо обучение и други. 
 
Прием се осъществява целогодишно, при наличие на свободни места в съответния клас.
Винаги сме щастливи да присъединим нов член към голямото семейство на ЧСУ "Аз съм българче" - Варна.
Процедурата по прием на нови ученици включва два основни етапа:  
Информационен етап - среща между семейството и представител на училището, размяна на информация, споделяне на цели, ценности, приоритети. 
Административен етап - оформяне на необходимата училищна документация, сключване на договор за обучение, заплащане на такса за обучение.
Основни критерии за прием на ученици са: 
1. Готовност на ученика за постъпване в съответния клас.
2. Сходство в ценностите на семейството и училището, мотивация за развитие.
3. Спазване на изградените в училището правила, както и на етичния училищен кодекс.
4. Разбиране и сътрудничество от страна на родителите за постигане на личностно и академично развитие.
 
Такса за обучение:
Месечната такса за обучение в ЧСУ "Аз съм българче" е 650 лева, с включени: закуска, обяд и подкрепителна следобедна закуска от плодове и млечни продукти.
 Таксата може да бъде платена в брой, чрез ПОС терминал или по банков път.
Банкова сметка:
BIC: RZBBBGSF
IBAN: BG56RZBB91551009335183
ТИТУЛЯР: ЧАСТНО СРЕДНО УЧИЛИЩЕ "АЗ СЪМ БЪЛГАРЧЕ" ЕООД

За връзка с нас:
Директор, Цветомила Христова - 0897 477 340 
Управител, Дарина Петрова 0896 612 095 

